আবু আয়েশ মণ্ডল

আবু আয়েশ মণ্ডল (জন্ম ৬ জানুয়ারি ১৯৪৪) ভারতের পশ্চিমবঙ্গের একজন রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভা ও লোকসভার প্রাক্তন সদস্য। তিনি পশ্চিমবঙ্গ সংখ্যালঘু উন্নয়ন ও বিত্ত নিগমের বর্তমান চেয়ারম্যান। আবু আয়েশ মণ্ডল ১৯৪৪ সালের ৬ জানুয়ারি বর্ধমানের আকবরনগরে জন্মগ্রহণ করেন। তার পিতার নাম আব্দুল ওহিদ মণ্ডল ও মায়ের নাম আশেমা খাতুন। তিনি কলকাতা বিশ্ববিদ্যালয় থেকে গণিতে স্নাতক হয়েছেন। আবু আয়েশ মণ্ডল ১৯৯১, ১৯৯৬ ও ২০০১ সালে মন্তেশ্বর থেকে ভারতের কমিউনিস্ট পার্টি (মার্ক্সবাদী) এর প্রার্থী হিসেবে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। তিনি ২০০৬ সালের উপনির্বাচনে কাটোয়া থেকে ভারতের কমিউনিস্ট পার্টি (মার্ক্সবাদী) এর প্রার্থী হিসেবে লোকসভার সাংসদ হিসেবে নির্বাচিত হয়েছিলেন। আবু আয়েশ মণ্ডলকে ২০০৯ সালে দলবিরোধী কাজের অভিযোগে দল থেকে বহিষ্কার করে ভারতের কমিউনিস্ট পার্টি (মার্ক্সবাদী)। পরবর্তীতে, তিনি তৃণমূল কংগ্রেসে যোগদান করেন। আবু আয়েশ মণ্ডল ২০১১ সালের ৭ জুন পশ্চিমবঙ্গ সংখ্যালঘু উন্নয়ন ও বিত্ত নিগমের চেয়ারম্যানের দায়িত্ব গ্রহণ করেন। তিনি ২০১৪ সালের ৯ ডিসেম্বর পর্যন্ত প্রতিষ্ঠানটির চেয়ারম্যান হিসেবে দায়িত্ব পালন করেছিলেন। ২০১৭ সালের ২৫ জুলাই তিনি আবারো পশ্চিমবঙ্গ সংখ্যালঘু উন্নয়ন ও বিত্ত নিগমের চেয়ারম্যানের দায়িত্ব গ্রহণ করেন। আবু আয়েশ মণ্ডল ১৯৬২ সালের ১৮ জুন সানোয়ারা খাতুনের সাথে বিবাহবন্ধনে আবদ্ধ হন। তাদের তিন পুত্র ও দুই কন্যা আছে। ২০১৩ সালের জুলাই মাসে পশ্চিমবঙ্গ সংখ্যালঘু উন্নয়ন ও বিত্ত নিগমের এক কর্মী অভিযোগ করেন যে, আবু আয়েশ মণ্ডল তাকে টেলিফোনে গালিগালাজ করেছেন। ২০১৪ সালের ডিসেম্বর মাসে তার বিরুদ্ধে টোল প্লাজার এক কর্মীকে জুতাপেটা করার অভিযোগ ওঠে। এই ঘটনার পর তিনি পশ্চিমবঙ্গ সংখ্যালঘু উন্নয়ন ও বিত্ত নিগম থেকে পদত্যাগ করেছিলেন। "Members Bioprofile"। Lok Sabha। সংগ্রহের তারিখ ১৪ ফেব্রুয়ারি ২০২০।  "General Elections, India, 1991, to the Legislative Assembly of West Bengal" (পিডিএফ)। Constituency-wise Data। Election Commission। ৪ এপ্রিল ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১ নভেম্বর ২০১৪।  "General Elections, India, 1996, to the Legislative Assembly of West Bengal" (পিডিএফ)। Constituency-wise Data। Election Commission। ৭ আগস্ট ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১ নভেম্বর ২০১৪।  "General Elections, India, 2001, to the Legislative Assembly of West Bengal" (পিডিএফ)। Constituency-wise Data। Election Commission। ৫ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১ নভেম্বর ২০১৪।  "Left retains two seats in W Bengal bypolls"। rediff.com। ১৯ সেপ্টেম্বর ২০০৬। সংগ্রহের তারিখ ১৪ ফেব্রুয়ারি ২০২০।  "CPI-M expels Bengal MP for 'anti-party activities'"। News18। ৫ মার্চ ২০০৯। সংগ্রহের তারিখ ১৪ ফেব্রুয়ারি ২০২০।  "Mamata gets full Marx"। The Indian Express। ৬ মার্চ ২০০৯। সংগ্রহের তারিখ ১৪ ফেব্রুয়ারি ২০২০।  "Expelled MP in Trinamool inner circle"। The Times of India। ৬ মার্চ ২০০৯। সংগ্রহের তারিখ ১৪ ফেব্রুয়ারি ২০২০।  "New Chairman of WBMDFC"। West Bengal Minorities Development & Finance Corporation। ৭ জুন ২০১১। ৮ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০২০।  "ইস্তফা দিতেই হল আবুকে"। আনন্দবাজার পত্রিকা। ১১ ডিসেম্বর ২০১৪। সংগ্রহের তারিখ ১৪ ফেব্রুয়ারি ২০২০।  "সংখ্যালঘু কমিশনের নতুন চেয়ারম্যান"। আজকাল। ১৯ জুলাই ২০১৭। ১৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০২০।  "সংখ্যালঘু কমিশনের মাথায় আবু আয়েশ"। আনন্দবাজার পত্রিকা। ১৯ জুলাই ২০১৭। সংগ্রহের তারিখ ১৪ ফেব্রুয়ারি ২০২০।  "অশালীন ভাষা ব্যবহারের নালিশ সংখ্যালঘু বিত্ত নিগম-কর্তার নামে"। এই সময়। ৩ জুলাই ২০১৩। সংগ্রহের তারিখ ১৪ ফেব্রুয়ারি ২০২০।  "Act or face Abu's acid tongue"। The Telegraph। ৩ জুলাই ২০১৩। সংগ্রহের তারিখ ১৪ ফেব্রুয়ারি ২০২০।  "TMC leader thrashes toll plaza attendant"। Hindustan Times। ৮ ডিসেম্বর ২০১৪। সংগ্রহের তারিখ ১৪ ফেব্রুয়ারি ২০২০।  "TMC leader 'beats' toll plaza employee with shoe"। The Indian Express। ৯ ডিসেম্বর ২০১৪। সংগ্রহের তারিখ ১৪ ফেব্রুয়ারি ২০২০।  "অব্যাহতি চেয়ে দলকে চিঠি আবু আয়েশের"। এই সময়। ১১ ডিসেম্বর ২০১৪। সংগ্রহের তারিখ ১৪ ফেব্রুয়ারি ২০২০।